Diari Oficial de la Generalitat Valenciana


Sumari del DOGV 6438, del 14-01-2011 (2010/14249)

Informació pública del Projecte de Reparcel·lació Forçosa del Sector PE/APA 9, Vistahermosa, del Pla General Municipal d'Ordenació d'Alacant.
---------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/14002


Data del document
:   19-11-2010

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del Projecte de Reparcel·lació Forçosa del Sector PE/APA 9, Vistahermosa, del Pla General Municipal d'Ordenació d'Alacant. [2010/14888]  
El delegat d'Urbanisme, el dia 19 de novembre de 2010, ha dictat la resolució següent:  
«Decret sobre la informació pública del Projecte de Reparcel·lació Forçosa del Sector PE/APA 9, Vistahermosa, del Pla General Municipal d'Ordenació d'Alacant.  
He examinat l'expedient a què es refereix l'epígraf que precedeix, del qual els antecedents, els raonaments i les normes legals aplicables figuren, resumits, a continuació.  
1. La mercantil Inmovist Inversiones Immobiliarias, SL, que ha assumit la condició d'agent urbanitzador del Programa d'Actuació Integrada del Sector PE/APA-9, Vistahermosa, mitjançant la cessió aprovada per l'Acord del Ple de l'Ajuntament de data 29 d'octubre de 2010, fent ús de les facultats que li confereix l'article 163, apartat 1.a de la Llei 16/2005, de 30 de desembre, de la Generalitat, Urbanística Valenciana (LUV), ha presentat un projecte de reparcel·lació, per al sotmetiment corresponent als tràmits d'informació pública i d'audiència als interessats, de conformitat amb el que disposa l'article 177 del mateix text legal.   
2. El projecte consta dels documents següents: memòria, descripció de les finques o parts de finques aportades a la reparcel·lació, amb indicació dels seus corresponents propietaris; proposta d'adjudicació de finques resultants i sòl de cessió a l'Ajuntament; valoració dels elements incompatibles amb el planejament; compte de liquidació provisional, i plànols d'informació (situació, cadastral, topogràfic i planejament vigent) i de projecte (delimitació i finques inicials, finques resultants, superposició i cessió de sòl municipal).  
En conseqüència, formalment el projecte presentat inclou el contingut mínim que exigeix l'article 175 de la Llei Urbanística Valenciana (LUV).  
També, ha sigut aportada una acta notarial acreditativa de la remissió de la comunicació als interessats, així com la certificació del Registre de la Propietat de domini i càrregues, segons allò que s'ha requerit, respectivament, pels articles 166 i 177, apartat 1.b de la LUV.  
3. El procediment d'aprovació de la reparcel·lació forçosa consta, bàsicament, dels següents tràmits (art. 177 de la LUV i 416 del ROGTU).  
- Exposició al públic (notificació als interessats i publicació en el Diari Oficial de la Comunitat Valenciana) del projecte de reparcel·lació durant un termini mínim d'un mes.   
- Acreditació prèvia o simultanieja a l'inici del període d'informació de la titularitat i situació de les finques inicials, mitjançant una certificació del Registre de la Propietat de domini i càrregues.  
- Audiència per 15 dies als titulars registrals no tinguts en compte en elaborar el projecte exposat al públic i als afectats per modificacions acordades darrere del període d'informació pública.  
- Requeriments recíprocs entre els que hagen resultat adjudicataris de finques en condomini, a fi d'extingir la situació de proindivisió.   
- Aprovació per la Junta de Govern Local.  
El sotmetiment a informació pública és competència de l'alcaldessa, de conformitat amb el que preveu l'article 124.ñ de la Llei Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local i, per la seua delegació del dia 29 de març de 2010, del delegat d'Urbanisme.   
Com a conseqüència d'allò que s'ha exposat, resolc:  
Primer. Sotmetre a informació pública el Projecte de Reparcel·lació Forçosa del Sector PE/APA 9, Vistahermosa, del Pla General Municipal d'Ordenació d'Alacant, presentat el dia 15 de novembre de 2010 per Inmovist Inversiones Immobiliarias, SL, mitjançant la publicació d'un edicte en el Diari Oficial de la Comunitat Valenciana.   
Segon. Prèviament a la publicació de l'edicte, remetre la notificació del present decret als interessats en l'actuació.   
Tercer. Advertir que la informació pública tindrà una duració d'un mes comptador des de la publicació de l'anunci en el Diari Oficial de la Comunitat Valenciana, termini en què els interessats podran presentar al·legacions.  
Quart. Amb el resultat de la informació pública, els informes i la resta de tràmits que foren necessaris, sotmetre el projecte a la seua aprovació».  
Es publica per a general coneixement, i s'assenyala que l'expedient podrà ser examinat en l'Oficina d'Informació Urbanística, sítia en la plaça Sant Cristòfol, número 14, i que, durant l'indicat termini d'un mes, podran presentar-se al·legacions.  
Alacant, 19 de novembre de 2010.- El vicesecretari: Germán Pascual Ruiz-Valdepeñas. El delegat d'Urbanisme: Alfonso Mendoza Quesada.